Държавен вестник, бр. 12, 2026 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  12
Закона за електронните съобщения се класи­
фицира според начина и разположението на 
конструкцията, както следва:
1. стълбове, кули и друга физическа ин­
фраструктура, трайно прикрепена към терена 
чрез бетонов фундамент;
2. физическа инфраструктура, изградена 
върху покривните пространства, на фасади 
или други открити площи на съществуващи 
сгради или вътре в тях;
3. друга физическа инфраструктура за раз­
полагане на електронни съобщителни мрежи, 
изграждани в урбанизирани и неурбанизирани 
територии, извън случаите по т. 1 и 2.
Чл. 45. Конструкциите на физическата 
инфраструктура се проектират при спазване 
изискванията на Наредба № 3 от 2004 г. за 
основните положения за проектиране на кон­
струкциите на строежите и за въздействията 
върху тях (ДВ, бр. 92 от 2004 г.).
Чл. 46. Връзките на физическата инфра­
структура към електроразпределителната 
мрежа се проектират при спазване изисква­
нията на Наредба № 8 от 1999 г. за правила и 
норми за разполагане на технически проводи 
и съоръжения в населени места (ДВ, бр. 72 от 
1999 г.) и на Наредба № 6 от 2024 г. за при­
съединяване на обекти към електрическите 
мрежи (ДВ, бр. 28 от 2024 г.).
Чл. 47. Електрическите уредби във физи­
ческата инфраструктура се проектират при 
спазване изискванията на Наредба № 3 от 
2004 г. за устройството на електрическите 
уредби и електропроводните линии (ДВ, бр. 90 
и 91 от 2004 г.).
Чл. 48. Пожароизвестителните системи на 
физическата инфраструктура се проектират при 
спазване изискванията на Наредба № Iз-1971 
от 2009 г. за строително-технически правила 
и норми за осигуряване на безопасност при 
пожар (ДВ, бр. 96 от 2009 г.).
Чл. 49. (1) Основен ремонт на прием­
но-предавателни станции и тяхната физическа 
инфраструктура, в случай че не се налага 
да бъдат изпълнени изкопни работи и/или 
строително-монтажни работи, променящи 
конструкцията, вида на конструктивните 
елементи и/или натоварвания на съответ­
ните съоръжения, с оглед на спазването на 
изискванията за механично съпротивление 
и устойчивост, се категоризира като строеж 
шеста категория съгласно чл. 137, ал. 1, т. 6 
и чл. 147, ал. 1, т. 18 от Закона за устройство 
на територията.
(2) Основният ремонт по ал. 1 се извършва 
в съответствие с проектно решение на ин­
женер-конструктор, а в случай че основният 
ремонт засяга съществуващото захранване – и 
проектно решение на електроинженер. Про­
ектното решение на инженер-конструктор по 
предходното изречение включва становище за 
липса на промяна в конструкцията, вида на 
конструктивните елементи и/или натоварва­
ния на съответните съоръжения.
Раздел II
Изисквания при изграждане на стълбове, 
кули и друга физическа инфраструктура, 
трайно прикрепена към терена чрез бетонов 
фундамент
Чл. 50. (1) Стълбове, кули и друга физи­
ческа инфраструктура, трайно прикрепена 
към терена чрез бетонов фундамент, може 
да се изгражда самостоятелно или едновре­
менно с приемно-предавателни станции или 
радиосъоръжения по смисъла на § 1, т. 56 
от допълнителните разпоредби на Закона за 
електронните съобщения.
(2) При самостоятелно изграждане на фи­
зическа инфраструктура по ал. 1 строежът се 
категоризира като пета категория съгласно 
чл. 137, ал. 1, т. 5, буква „д“ от Закона за 
устройство на територията. За последващото 
инсталиране на приемно-предавателна стан­
ция върху физическата инфраструктура по 
ал. 1 не се изисква разрешение за строеж, 
като то се извършва съгласно чл. 151, ал. 1, 
т. 16 от Закона за устройство на територията.
(3) При изграждане на физическа инфра­
структура по ал. 1 едновременно с прием­
но-предавателни станции или радиосъоръже­
ния по смисъла на § 1, т. 56 от допълнителните 
разпоредби на Закона за електронните съоб­
щения строежът се категоризира като трета 
категория съгласно чл. 137, ал. 1, т. 3, буква 
„з“ от Закона за устройство на територията.
Чл. 51. (1) Физическа инфраструктура по 
чл. 50, ал. 1 се изгражда в съответствие с 
разрешение за строеж, издадено въз основа на 
съгласуван и одобрен инвестиционен проект, 
изработен при спазване изискванията на насто­
ящата наредба и на Наредба № 4 от 2001 г. за 
обхвата и съдържанието на инвестиционните 
проекти (ДВ, бр. 51 от 2001 г.).
(2) Инвестиционните проекти за изграждане 
на физическа инфраструктура по чл. 50, ал. 2, 
изречение първо, се изработват в следните 
проектни части: архитектурна, конструктивна, 
електрическа, геодезическа и план за без­
опасност и здраве.
(3) Инвестиционните проекти за физическа 
инфраструктура по чл. 50, ал. 3 се изработват 
в следните проектни части: архитектурна, 
конструктивна, електрическа, геодезическа, 
план за безопасност и здраве, пожарна без­
опасност, технологична, както и определяне 
на границите на хигиенно-защитната зона 
при спазване изискванията на Наредба № 9 от 
1991 г. за пределно допустими нива на елек­